Райна Ахчийска
Жетва

chitanka.info

Спря се мравка работлива

край голяма житна нива.

От върха на синьо цвете

заоглежда класовете,

па засенчи си челото

и подвикна към селото:

— Хей, жетвари гласовити,

чакат ниви родовити

едро жито да сберете,

че узряха класовете!

Та и аз край вас да сваря

да внеса зрънца в хамбара!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.